ตีตั๋วชนโรง: The Magnificent Seven คาวบอยสาดกระสุน บู๊บันเทิง
ทุกปีจะมีหนังคาวบอยออกมาให้เราได้ชมกัน ซึ่งหนังคาวบอยยุคหลังพยายามฉีกกรอบเดิมๆ ขายความแปลกใหม่อย่าง ,Django Unchained, ที่เต็มไปด้วยความรุนแรง ตลกนำแบบ ,A Million Ways to Die in the West, หรือซับซ้อนอย่าง ,The Hateful Eight, เป็นต้น ซึ่งก็มีทั้งที่ประสบความสำเร็จและล้มเหลว แต่กับ, The Magnificent Seven, หรือในชื่อไทยว่า ,7 สิงห์แดนเสือ, เลือกที่จะเล่าเรื่องตรงไปตรงมาแบบหนังคลาสสิกยุคเก่า และมุ่งตอบสนองคนดูในด้านความบันเทิงจากฉากแอ็กชั่นและซีนเท่ๆ มากมาย,The Magnificent Seven, ชื่อนี้เป็นที่รู้จักกันดีของนักดูหนังหรือคอหนังรุ่นเก่า กับหนังแนวคาวบอยที่ดัดแปลงจากผลงานคลาสสิกเรื่อง ,Seven Samurai, (ปี 1954) หนังญี่ปุ่นของผู้กำกับ, Akira Kurosawa, ซึ่งเคยถูกสร้างมาครั้งหนึ่งแล้วเมื่อปี 1960 และยังเคยมีเวอร์ชั่นซีรีส์ที่ออกมา 2 ซีซั่น เมื่อปี 1998 - 2000 จะว่าไปแล้ว ,The Magnificent Seven, เวอร์ชั่น 2016 ก็คือหนังรีเมคผลงานคลาสสิกที่จับมาปัดฝุ่นแต้มสีและใส่ลูกเล่นการทำหนังยุคปัจจุบันลงไปนั่นเอง,The Magnificent Seven, เวอร์ชั่นปี 2016 เล่าเรื่องราวของนักล่าฆ่าหัว Sam Chisolm (Denzel Washington) ที่ถูกสาวสวยหัวใจแกร่ง Emma Cullen (Haley Bennett) ว่าจ้างให้ไปจัดการกับ Bartholomew Bogue (Peter Sarsgaard) นักธุรกิจอันธพาลที่ยึดครองเมือง Rose Creek ของเธอ เพื่อหวังกอบโกยผลประโยชน์จากเหมืองทองคำ ด้วยอำนาจของเงินทำให้ Bogue มีลูกสมุนมากมาย Sam Chisolm จึงต้องรวบรวมผู้กล้าฝีมือพระกาฬรวม 7 คน เข้าต่อสู้ทวงถามความยุติธรรมและความสงบสุขใหักับชาวเมือง Rose Creek,หนังดำเนินเรื่องในสไตล์หนังคลาสสิกที่ตรงไปตรงมา ตัวละครขาวดำชัดเจน เน้นแอ็กชั่นนำ แต่ก็เบรกความรุนแรงด้วยมุกตลกคมคาย ทำให้ภาพรวมของ ,The Magnificent Seven, เป็นหนังดูง่ายไม่ซับซ้อน,ตัวละคร 7 ผู้กล้าแต่ละคนโดดเด่นมีเอกลักษณ์ ที่แม้ตัวจะมีซีนเด่นมากน้อยไม่เท่ากัน  แต่ก็สามารถทำให้เราจดจำตัวละครได้ ซึ่งตรงนี้ต้องยกความดีความชอบให้การออกแบบคาแรกเตอร์และการออกแบบเครื่องแต่งกาย อย่างไรก็ดีด้วยตัวละครที่มาก มันก็ยังมีปัญหาในเรื่องการลงรายละเอียดในแต่ละตัวละคร ที่ทำเพียงผิวเผิน ทำให้เราไม่อินและไม่ผูกพันกับตัวละคร บางจังหวะถูกตัดแบบห้วนๆ อารมณ์ประมาณว่าเรากำลังจะอินกับตัวละครละ มาตัดฉากสะบั้นอารมณ์กันซะงั้น,แต่ในพาร์ตของฉากแอ็กชั่นไม่มีอะไรให้ตำหนิ เพราะจัดหนักจัดเต็มมากกับฉากแอ็กชั่นสาดกระสุน ที่ไม่ใช่การสาดกระสุนมั่วๆ แต่มันมีแผนกลยุทธ์คลุมอยู่ ที่มาพร้อมกับการตัดต่อที่เทพมาก ทำให้ฉากแอ็กชั่นแต่ละช่วงลื่นไหลน่าติดตามสุดๆ ซึ่งการดูหนังแอ็กชั่นบางทีเราก็ไม่ได้ต้องการอะไรมากไปกว่าความสนุก สะใจ ซึ่ง, The Magnificent Seven, นั้นตอบโจทย์ความสนุกบันเทิงของหนังแอ็กชั่นขนานแท้ได้ครบถ้วน,หนังเต็มไปด้วยตัวละครเท่ๆ การจับ ,Denzel Washington, มาเป็นคาวบอยถือปืนก็เท่มากพออยู่แล้ว ยังจะมีมาดกวนๆ ของ ,Chris Pratt, และขี้เก๊กแบบ, Ethan Hawke, อีก ยังไม่พอ นักแสดงเกาหลีอย่าง ,Byung-hun Lee, ก็เท่สุดใจ น่าดีใจที่เห็นดาราเอเชียที่โดดเด่นเคียงข้างดาราฮอลลีวูด ซึ่งนักแสดงทุกคนต่างก็ทำหน้าที่ของตัวเองได้ดี แต่ที่น่าจับตาที่สุดคือสาวสวยคนเดียวในเรื่อง ,Haley Bennett, ที่ปีนี้เราได้เห็นหนังที่เธอแสดงเยอะเหลือเกินทั้ง ,Hardcore Henry ,และ, ,The Girl on the Train, ซึ่งการแสดงของเธอในเรื่องนี้กับบทดราม่าแอ็กชั่นนั้นจัดว่ามีเสน่ห์และฉายแสงมากๆ,ผู้กำกับ ,Antoine Fuqua, มีผลงานหนังแอ็กชั่นที่หลากหลายอย่าง ,Shooter, Olympus Has Fallen, The Equalizer, ที่หนังแต่ละเรื่องถือว่าทำออกมาได้น่าพอใจ จนมาถึงงานล่าสุด ,The Magnificent Seven, ก็ทำได้ดีไม่แพ้กับผลงานที่ผ่านมา จนอาจกล่าวได้ว่าผู้กำกับ ,Antoine Fuqua, เป็นอีกหนึ่งผู้กำกับแอ็กชั่นยอดฝีมือของยุคนี้ไปแล้ว,หนังแนวคาวบอย,จัดเป็นหนึ่งในประเภทหนังที่ไม่มีวันตาย หมวกปีก ขี่ม้า ทุ่งหญ้า และการดวลปืน คำพูดคมคาย ล้วนแล้วแต่เป็นภาพจำของหนังแนวนี้ ซึ่ง ,The Magnificent, มีเสน่ห์ของหนังคาวบอยที่กล่าวมาอย่างครบถ้วน ที่มาพร้อมกับฉากแอ็กชั่นสุดมัน ทำให้หนังเรื่องนี้เป็นโปรแกรมเด็ดในช่วงสุดสัปดาห์นี้ ที่แฟนหนังคาวบอยและแฟนหนังแอ็กชั่นไม่ควรพลาด,ชาแมน,Facebook.com/charthree.a ,Twitter.com/Chamanz13
The Magnificent Seven หรือในชื่อไทยว่า 7 สิงห์แดนเสือ เล่าเรื่องตรงไปตรงมาแบบหนังคลาสสิกยุคเก่า และมุ่งตอบสนองคนดูในด้านความบันเทิงจากฉากแอ็กชั่นและซีนเท่ๆ มากมาย
ตีตั๋วชนโรง,วิจารณ์หนัง,The Magnificent Seven,7 สิงห์แดนเสือ,วิจารณ์หนัง The Magnificent Seven,รีวิวหนังใหม่,รีวิวหนัง,หนังใหม่,หนังคาวบอย,หนังชนโรง,คอลัมน์ออนไลน์,บันเทิง,บันเทิง ไทยรัฐออนไลน์,ไทยรัฐ,ไทยรัฐออนไลน์,thairath